Սերգեյ Կուզնեցով

**Սերգեյ Գենադևիչ Կուզնեցով** (, ), ռուս ֆուտբոլիստ, կիսապաշտպան։

## Կարիերա
### Ակումբային
Սերգեյ Կուզնեցովը «Նիկա» ֆուտբոլային ակումբի սան է, որի կազմում 2002-2004 թվականներին հանդես է եկել ՍՖԼ-ում։

2004 թվականի կեսերին տեղափոխվել է առաջին դիվիզիոնի «Լուչ-Էներգիա» ակումբ։ Վլադիվոստոկի թիմի կազմում Կուզնեցովը երկրի առաջնությունում անցկացրել է 15 խաղ, որից հետո նրա վրա ուշադրություն է դարձրել Մոսկվայի «Դինամոն», ուր էլ նա տեղափոխվել է 2005 մրցաշրջանից առաջ։ «Սպիտակաերկնագույնների» կազմում Պրեմիեր լիգայում 2005 թվականին անցկացրել է 14 խաղ։

Նախքան 2006 մրցաշրջանն սկսելը տեղափոխվել է Մոսկվայի մեկ այլ ակումբ՝ «Լոկոմոտիվ», որտեղ խաղացել է ակումբի երկրորդ կազմում։ 2006 թվականի ամռանը վարձավճարով վերադարձել է «Լուչ-Էներգիա» ակումբ, սակայն Վլադիվոստոկի թիմի կազմում մինչև մրցաշրջանի ավարտը ՌՖՊԼ-ում անցկացրել է երկու հանդիպում։

2007 թվականին Կուզնեցովը վերադարձել է «Լոկոմոտիվ» և առաջնության ամբողջ առաջին կեսը նույնպես անցկացրել է «երկաթուղայինների» երկրորդ կազմում։ 2007 թվականի օգոստոսին վարձավճարով տեղափոխվել է Սամարայի «Կռիլյա Սովետով» ակումբ մինչև 2007 թվականի վերջը։ «Կռիլյա Սովետովի» կազմում նորամուտը կատարել է 2007 թվականի օգոստոսի 25-ին «Զենիթ» ակումբի դեմ խաղում (1:3)։ Ընդհանուր առմամբ 2007 մրցաշրջանում «Կռիլյա Սովետովի» կազմում անցկացրել է 9 խաղ Ռուսաստանի առաջնությունում։

2007/08 միջմրցաշրջանում Ալեքսանդր Տարխանովից հետո վարձավճարով տեղափոխվել է «Կուբան» ակումբ, որի կազմում էլ անցկացրել է 2008 թվականի մրցաշրջանը՝ մասնակցելով 38 խաղի, որոնցում խփել է 5 գոլ և կատարել 8 գոլային փոխանցում։ Մրցաշրջանի արդյունքներով «Կուբանը» կարողացել է դուրս գալ ՌՖՊԼ՝ առաջին դիվիզիոնում զբաղեցնելով երկրորդ հորիզոնականը։

2009 թվականին տեղափոխվել է «Ռոստով», սակայն Պրեմիեր Լիգայում անցկացրել է ընդամենը 6 խաղ, իսկ մրցաշրջանի վերջում հեռացել է թիմից։ 2010 թվականի մրցաշրջանի առաջին կեսն անցկացրել է առաջին դիվիզիոնի «Խիմկի» ակումբի կազմում, որտեղ 19 խաղերում խփել է հինգ գոլ։ 2010 թվականի ամռանը վարձավճարով վերադարձել է «Կռիլյա Սովետով» ակումբ։ Սամարայի թիմի կազմում Կուզնեցովը դարձել է հիմնական կազմի խաղացող՝ Ռուսաստանի առաջնության երկրորդ շրջանի բոլոր 15 խաղերն անցկացնելով թիմի մեկնարկային կազմում և միայն մեկ անգամ փոխարինվելով։ Ձմռանը «Կռիլյա Սովետովը» երկարաձգել է ֆուտբոլիստի վարձավճարային պայմանագիրը։ Հաջորդ մրցաշրջանը նույնպես նա սկսել է ակումբի հիմնական կազմում, սակայն վնասվածքից հետո, որը ստացել է 12-րդ տուրի՝ «Վոլգայի» դեմ խաղում, Կուզնեցովը այլևս Սամարայի թիմի կազմում չի հայտնվել։

2012 թվականին տեղափոխվել է «Մորդովիա» ակումբ, որին օգնել է դառնալ ՖԱԼ առաջության հաղթող և պատմության մեջ առաջին անգամ դուրս գալ ՌՖՊԼ։ «Մորդովիայի»՝ Պրեմիեր լիգա դուրս գալուց հետո թիմի կազմում մասնակցել է ընդամենը երեք խաղի և 2012/13 մրցաշրջանի ավարտին հեռացել է ակումբից։

2013 թվականի հունիսին տեղափոխվել է Տուլայի «Արսենալ» ակումբ, որի հետ միասին ՖԱԼ առաջնությունում զբաղեցրել է երկրորդ տեղը։ Այդպիսով, Կուզնեցովը արդեն երրորդ անգամ տարբեր թիմերի կազմում դուրս է եկել Պրեմիեր լիգա։ 2014/15 մրցաշրջնում «Արսենալի» կազմում անցկացրել է 27 խաղ Ռուսաստանի առաջնությունում։

2015 թվականի հուլիսին մեկ տարվա պայմանագիր է կնքել «Տոմ» ակումբի հետ։ Ակումբի կազմում նորամուտը կատարել է հուլիսի 15-ին «Ֆակել» ակումբի դեմ խաղում՝ փոխարինելով Եվգենի Բաշկիրովին։ Առաջին գոլը «Տոմի» կազմում խփել է 2015 թվականի հուլիսի 27-ին «Զենիթ-2» ակումբի դարպասին։ Ընդհանուր առմամբ 2015/16 մրցաշրջանում Կուզնեցովը խփել է 8 գոլ ՖԱԼ առաջնության 34 խաղերում։ Դրանից հետո նա մասնակցել է «Տոմի» փլեյ-օֆֆի երկու խաղերին ընդդեմ «Կուբանի», որոնց արդյունքներով Տոմսկի թիմն իրավունք է ստացել հանդես գալու Պրեմիեր լիգայում։ Կուզնեցովի համար ՌՖՊԼ անցումը դարձել է չորրորդը տարբեր թիմերի կազմում։ 2016 թվականի հունիսի 23-ին հայտնի է դարձել, որ ֆուտբոլիստը ակումբի հետ պայմանագիրը երկարաձգել է ևս մեկ տարով։

## Վիճակագրություն
### Ակումբային

## Ձեռքբերումներ
### Թիմային
 «**Կուբան**»
*Առաջին դիվիզիոն
** Փոխչեմպիոն (1) - 2008
 «**Մորդովիա**»
*ՖԱԼ առաջնություն
** Հաղթող(1) - 2011/12
 «**Արսենալ**» **Տուլա**
*ՖԱԼ առաջնություն
** Փոխչեմպիոն (1) - 2013/14
 «**Տոմ**»
*ՖԱԼ առաջնություն
** Բրոնզե մեդալակիր (1) - 2015/16

## Անձնական կյանք
Կինը՝ Եկատերինա, դուստրերը՝ Դարյա և Աննա։

## Ծանոթագրություններ

## Արտաքին հղումներ
* Ֆուտբոլիստի էջը  «Տոմ» ակումբի պաշտոնական կյանքում
* Ֆուտբոլիստի էջը  «Կռիլյա Սովետով» ակումբի պաշտոնական կյանքում
* Ֆուտբոլիստի էջը ՌՖՊԼ-ի պաշտոնական կայքում
* 
* 
* 
* 

Կատեգորիա:Դինամո Մոսկվայի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ